Niels Bohr - Wikipedia

# Niels Bohr

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

Niels Bohr.

Niels Henrik David Bohr (7 a viz here 1885 18 a viz du 1962) a oa ur fizikour a vro Zanmark.

Ganet oa e København, mab da g/Kristen Bohr ha Ellen Adler, breur da Harald Bohr (matematikour brudet). Studiañ a reas e skol-veur Kopenhagen ha tapout a reas e ziplom doktor e 1911. Renet ' voe e labourioù e Manchester (Rouantelezh Unanet) gant Ernest Rutherford. O heuliañ teoriennoù Rutherford e embannas e 1913 ur patrom eus an atom. An deorienn-se a zoaree an atom 'vel un nukleus lec'h ma troe gwiskadoù elektronoù tro-dro, ar gwiskadoù pellañ o vezañ paotoc'h e elektronoù hag o reiñ e berzhioù kimiek d'an atom. Gouest eo an elektronoù da dremen eus ur gwiskad d'egile en ur skignañ ur foton. Teorienn Niels Bohr a ziazez ar mekanikerezh Kantik.

Anvet e voe Niels da gelenner e 1916 e skol-veur Kopenhagen hag e 1920 e teuas da vezañ rener "ensavadur ar fizik teorikel" nevez savet.

Roet e voe dezhañ priz Nobel ar fizik e 1922 evit e araokadennoù diwar-benn ar mekanikerezh kantik. Da heul e c'hounezas forzh a brizioù evit e enklaskoù.

E 1943 e tec'has kuit Bohr eus Bro Zanmark, ac'hublet d'ar mare-se gant an armeoù Alaman, etrezek ar Stadoù Unanet (o tremen dre Vro Sveden ha Londrez)). Labourat a reas neuze e Los Alamos war ar raktres "Manhattan" (evit sevel ur vombezenn nukleel).

Ur wech echu ar brezel e tistroas da Gopenhag hag e stourmas evit un implij peoc'hus eus an energiezh nukleel, dreist holl dre savidigezh labourva broadel Risø e 1956.

Mervel a reas e Kopenhag d'an 18 a viz du 1962. Evit reiñ enor dezhañ e voe anvet an elfenn gimiek nivenn 107 Bohrium.

Niels Bohr gant Albert Einstein.
Dafar ouzhpenn a-fed an tem-mañ a vez kavet e-barzh Wiki.Commons
Niels Bohr
Adtapet diwar "http://br.wikipedia.org../../../n/i/e/Niels_Bohr_303e.html"

Rummadoù ar bajenn: Labour a Chom | Ganedigezhioù 1885 | Fizikourien Danmark | Priz Nobel ar fizik | Marvioù 1962

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Беларуская
- Беларуская (тарашкевіца)
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- Taqbaylit
- 한국어
- Lietuvių
- Latviešu
- Македонски
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- اردو
- Tiếng Việt
- ייִדיש
- 中文